**Mo Dao Zu Shi** (kiin. 魔道祖师, *Mó Dào Zǔ Shī*; "Demonisen polun (dao) perustaja") on kiinalainen Mo Xiang Tong Xiun kirjoittama romaani. Se julkaistiin alun perin vuosina 2015–2016 Jinjiang Wenxuecheng -nimisellä verkkosivulla. Vuonna 2016 se sai ensimmäisen paperipainoksen, jolloin se julkaistiin perinteisillä merkeillä. Tarina on wuxia ja xianxia -tyylilajeihin kuuluvaa fantasiaa, joka sijoittuu kiinalaiseen historiaan perustuvaan fantasiamaailmaan. Sitä asuttavat kultivointiklaanit, jotka pyrkivät saavuttamaan kuolemattomuuden. Tarinan päähenkilö Wei Wuxian poikkeaa tavalliselta kultivoinnin tieltä luoden Mo Daon, demonisen polun. Lisäksi romaani kuuluu danmei-lajityyppiin, joka on kiinalainen vastine boys' lovelle: tyypillisesti naisten kirjoittamia tarinoita, jotka kuvaavat mieshahmojen välistä romanssia.

Romaani on noussut suosioon Kiinassa, ja siitä on tehty kolmikautinen animaatiosarja, näytelty sarja The Untamed, manhua-sarjakuva sekä kuunnelma. Animaatiosarjan kaksi ensimmäistä kautta ovat nähtävissä Suomessa Youtubessa ja The Untamed -sarja on Youtubessa ja Netflixissä.

Julkaisu
--------

Kirjailija Mo Xiang Tong Xiu julkaisi romaanin alun perin omakustanteisena Jinjiang Wenxuecheng -nimisellä romaanien julkaisuverkkosivustolla. Sen alkuperäiskieli verkkojulkaisussa on yksinkertaistetuilla merkeillä kirjoitettu mandariinikiina. Perinteisillä merkeillä julkaistiin paperiversio ennen yksinkertaisia merkkejä. Lisäksi teos on käännetty burmaksi, englanniksi, japaniksi, koreaksi, portugaliksi, saksaksi, thaiksi, unkariksi, venäjäksi ja vietnamiksi. Pituutensa vuoksi romaani on yleensä julkaistu useammassa osassa. Englanninkielisen julkaisun nimi on "Grandmaster of Demonic Cultivation", ja se on jaettu viiteen osaan.

Sovitukset
----------

Mo Dao Zu Shista tehtyä manhua-sarjakuvaa julkaisee KuaiKan Manhua. Sarjakuvan julkaisu alkoi vuonna 2017. Kuunnelman julkaisi Polar Penguin Studios kolmena tuotantokautena vuosina 2018–2019 MissEvan -nimisessä verkkopalvelussa. Kuunnelman suuri suosio johti myös japaninkielisen kuunnelman julkaisuun. Japaninkielisen version tuotti BraveHearts, ja se julkaistiin MissEvanin lisäksi MiMiFM -sivustolla vuodesta 2020.

Tencent Penguin Picturesin ja B.C May Picturesin tekemä, kolmikautinen animaatiosarja julkaistiin vuosina 2018–2021. Siinä on yhteensä 35 jaksoa. Lisäksi vuonna 2019 julkaistiin Tencent Penguin Picturesin ja New Style Median tuottama näytelty draamasarja The Untamed, jossa on yhteensä 50 jaksoa.

Vastaanotto
-----------

Romaani sai korealaisen kustantajan Ridibooksin "Nousevan tähden palkinnon" vuonna 2019. Englanninkielinen julkaisu nousi The New York Times Best Seller listille.

Myös Mo Dao Zu Shin sovitukset ovat keränneet useita palkintoja. Manhuan ja animaation lisäksi palkintoja sai The Untamed -TV-sovitus, joka oli yksi vuoden 2019 suosituimmista kiinalaisista draamasarjoista. Kirjailijan kanssa läheisessä yhteistyössä tehty kuunnelma oli suuri menestys, jota kehuttiin juonesta ja ääninäyttelijöiden roolisuorituksista. Kuunnelmalla on yli 500 miljoonaa kuuntelukertaa.

Lähteet
-------

1. 1 2 3 4  Seven Seas Danmei: Mo Dao Zu Shi sevenseasdanmei.com:  Seven Seas Danmei. Viitattu 16.4.2022.  (englanniksi)
2. ↑  【Members Premiere 会员抢先看】ENG SUB【魔道祖师 Mo Dao Zu Shi】—— 改编自同名玄幻小说 youtube.com:  腾讯视频. Viitattu 16.4.2022.
3. ↑  Trending🔥ENG SUB【陈情令 The Untamed】肖战王一博共闯侠义江湖 youtube.com:  腾讯视频. Viitattu 16.4.2022.
4. ↑  The Untamed netflix.com:  Netflix. Viitattu 16.4.2022.
5. ↑  MoDaoZuShiMyanmarTranslationOfficialBook  6.7.2020. twitter.com:  Thousands Autumn Book Publishing. Viitattu 16.4.2022.
6. ↑  ダリアシリーズユニ「魔道祖師」 *fwinc.jp*. fwinc.jp. Viitattu 16.4.2022.  (japaniksi)
7. ↑  마도조사 ridibooks.com:  Ridibooks. Viitattu 16.4.2022.  (koreaksi)
8. ↑  Daniele Almeida: NewPOP anuncia lançamento de ‘Mo Dao Zu Shi’ em Português  30.6.2021. asiaon.com.br:  Asia On. Viitattu 16.4.2022.  (portugaliksi)
9. ↑  Melanie Höpfler: TOKYOPOP lizenziert die Light Novel The Grandmaster of Demonic Cultivation  18.8.2021. crunchyroll.com:  Crunchyroll. Viitattu 16.4.2022.  (saksaksi)
10. ↑  Bakerybook เปิด Pre-order นิยายแปล ปรมาจารย์ลัทธิมาร เล่ม 1  27.2.2019. facebook.com:  Bakerybook. Viitattu 16.4.2022.  (thaiksi)
11. ↑  A démoni kultiváció nagymestere muveltnep.hu:  Művelt nép könyvkiadó. Viitattu 16.4.2022.  (unkariksi)
12. ↑  Магистр дьявольского культа тома 1-4 istari.ru:  Istari Komiks. Viitattu 16.4.2022.  (venäjäksi)
13. ↑  MA ĐẠO TỔ SƯ TẬP 3 + 4  1.11.2019. facebook.com:  Cẩm Phong Books. Viitattu 16.4.2022.  (vietnamiksi)
14. ↑  魔道祖师 kuaikanmanhua.com:  Kuaikan Manhua. Viitattu 16.4.2022.  (kiinaksi)
15. ↑  魔道祖师 第三季 *missevan.com*. missevan.com. Viitattu 16.4.2022.  (kiinaksi)
16. ↑  墨香銅臭原作 mimifm.jp:  MiMiFM. Viitattu 16.4.2022.  (japaniksi)
17. ↑  知名耽美小说《魔道祖师》将拍剧 定名《陈情令》 *ent.sina.com.cn*.  13.3.2018. sina.com.cn. Viitattu 16.4.2022.  (kiinaksi)
18. ↑  묵향동후 작가님의 『마도조사』가 2019 리디북스 BL소설 대상에서 <뉴스타상>을 수상하게 되었습니다!  31.12.2019. twitter.com:  B lab BL. Viitattu 16.4.2022.  (koreaksi)
19. ↑  Paperback Trade Fiction Books - Best Sellers - Books - Jan. 2, 2022  2.1.2022. nytimes.com:  The New York Times. Viitattu 16.4.2022.  (englanniksi)